
Tõrvajõe – Olgina – Narva kergliiklustee kulude üleandmine
1. Asjaolud ja menetluse käik

Narva Linnavalitsuse 07.10.2009.a. korraldusega nr. 1189-k väljastati ehitusluba Tõrvajõe – Olgina – Narva kergliiklustee ja välisvalgustuse ehitamiseks.

Tööde tellijaks oli Maanteeameti Ida regioon ja töid rahastati täies ulatuses riigieelarvest.

Tööde teostamise käigus ehitati Narva linnale kuuluvale kinnistule asukohaga Tallinna maantee lõik 5, Narva, registriosa nr 3810109, katastritunnus 51103:005:0006) kergliiklustee ja välisvalgustus.
Narva Linnavalitsuse Linnavarakomisjoni 19.01.2011.a. istungil otsustati päevakorrapunkti 6. arutelu käigus võtta kergliiklustee ja välisvalgustuse kulud Narva Linnavalitsuse Linnavara- ja Majandusameti bilanssi peale kasutuslubade väljastamist.

Narva Linnavalitsuse 08.02.2012.a. korraldusega nr. 114-k väljastati kasutusluba Tallinna maantee lõik 5 kergliiklusteele ja kergliiklustee välisvalgustusele.

10.02.2012.a. kanti Ehitisregistrisse rajatistena kergliiklustee (kood 220586068) ja kergliiklustee välisvalgustus (kood 220586067). Rajatiste omanikuks on Narva linn, puudub ainult vara rahaline väärtus.
Tagamaks Narva linnale kuuluva vara õiglase väärtuse kajastamist raamatupidamisarvestuses, soovib Maanteeameti ida regioon anda Narva Linnavalitsuse Linnavara- ja Majandusametile üle Tõrvajõe – Olgina – Narva kergliiklustee Narva linna haldusterritooriumil asuva lõigu (pikkusega 780 meetrit) ehituse kulud summas 105 950,56 eurot (1 657 766 EEK), mis kajastatakse seisuga 31.12.2011a.

Üleantav summa sisaldab kergliiklustee järgmiste konstruktiivelementide maksumust:

1. Muldkeha



30 711,66 eurot (480 533 EEK)

2. Katend




31 106,69 eurot (486 714 EEK)

3. Välisvalgustus



43 000,33 eurot (672 809 EEK)

4. Muud (liiklusmärgid, prügikastid )
1131,88 eurot (17710 EEK)

2. Õiguslikud alused
Kohaliku omavalitsuse korralduse seaduse § 30 lõike 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Riigi raamatupidamise üldeeskirja § 41 lg.4 alusel võetakse põhivara soetusmaksumusse arvele kulutused, mis on vajalikud selle viimiseks tööseisukorda ja -asukohta (vara soetusmaksumus, kulutused transpordile, paigaldamisele, lammutuskulud, mis on vältimatud seoses objekti ehitamise või renoveerimisega).
3. Otsus

Võtta seisuga 31.12.2011.a. Narva Linnavalitsuse Linnavara- ja Majandusameti bilanssi Tõrvajõe – Olgina – Narva kergliiklustee Narva linna haldusterritooriumil asuva lõigu (pikkusega 780 meetrit) ehituse kulud summas 105 950,56 eurot (1 657 766 EEK).

Üleantav summa sisaldab kergliiklustee järgmiste konstruktiivelementide maksumust:

1. Muldkeha



30 711,66 eurot (480 533 EEK)

2. Katend




31 106,69 eurot (486 714 EEK)

3. Välisvalgustus



43 000,33 eurot (672 809 EEK)

4. Muud (liiklusmärgid, prügikastid )
1131,88 eurot (17710 EEK)

4. Rakendussätted 

4.1. Korraldus jõustub seadusega sätestatud korras. 
4.2. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

